CELEX: 32006R0205
Language: hu
Date: 2006-02-06 00:00:00
Title: A Bizottság 205/2006/EK rendelete ( 2006. február 6. ) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és II. mellékletének a toltrazuril, dietilén-glikol-monoetil-éter és polioxietén-szorbitán-monooleát tekintetében történő módosításáról   (EGT vonatkozású szöveg)

7.2.2006   
            
            
               HU
            
            
               Az Európai Unió Hivatalos Lapja
            
            
               L 34/21
            
         
      A BIZOTTSÁG 205/2006/EK RENDELETE
   
   (2006. február 6.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és II. mellékletének a toltrazuril, dietilén-glikol-monoetil-éter és polioxietén-szorbitán-monooleát tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. és 3. cikkére,
   tekintettel az Európai Gyógyszerügynökségnek az Állatgyógyászati Készítmények Értékelő Bizottsága által megfogalmazott véleményeire,
   mivel:
   
               (1)
            
            
               Minden olyan farmakológiai hatóanyagot, amelyet a Közösségen belül élelmiszer-előállítás céljából tartott állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
            
         
               (2)
            
            
               A toltrazuril hatóanyagot a 2377/90/EGK rendelet I. melléklete tartalmazza csirke és pulyka vonatkozásában – azon állatok kivételével, amelyeknek tojását emberi fogyasztásra használják fel – izom-, bőr- és zsírszövetekre, máj- és veseszövetekre, valamint a sertésfélék vonatkozásában izom-, bőr- és zsírszövetekre, máj- és veseszövetekre. A toltrazuril a szarvasmarhák vonatkozásában izom-, zsír-, máj- és veseszövetekre a tudományos vizsgálatok befejezéséig szerepel a rendelet III. mellékletében is, azon állatokat kivéve, amelyek tejét emberi fogyasztásra használják fel. Ezeket a vizsgálatokat még nem fejezték be, következésképpen a toltrazurilt fel kell venni a 2377/90/EGK rendelet I. mellékletébe a szarvasmarhák vonatkozásában. Ezt a bejegyzést valamennyi, élelmiszer előállítására szolgáló emlősfaj izom-, zsír-, máj- és veseszöveteire ki kell terjeszteni – azon állatokat kivéve, amelyeknek tejét emberi fogyasztásra használják fel –, valamint a baromfifélék izom-, bőr- és zsírszöveteire, máj- és veseszöveteire, kivéve azon állatokat, amelyeknek tojását emberi fogyasztásra használják fel.
            
         
               (3)
            
            
               A dietilén-glikol-monoetil-éter hatóanyagot a II. melléklet tartalmazza a szarvasmarha- és sertésfélékre. A dietilén-glikol-monoetil-éter bejegyzést valamennyi kérődző fajtára ki kell terjeszteni.
            
         
               (4)
            
            
               A poliszorbitán 80 hatóanyagot a 2377/90/EGK rendelet II. melléklete tartalmazza valamennyi élelmiszer-előállítás céljára szolgáló fajtára vonatkozóan. E bejegyzés helyébe a polioxietén-szorbitán-monooleát általános elnevezés lép, amely magában foglalja mind a poliszorbitán 80, mind a poliszorbitán 81 hatóanyagot valamennyi élelmiszer-előállítás céljára szolgáló fajtára vonatkozóan.
            
         
               (5)
            
            
               Ezért a 2377/90/EGK rendeletet ennek megfelelően módosítani kell.
            
         
               (6)
            
            
               E rendelet alkalmazhatósága előtt megfelelő időtartamot kell engedélyezni annak érdekében, hogy a tagállamok számára lehetővé váljon a rendeletre való tekintettel az esetleg szükséges kiigazítások elvégzése az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvnek (2) megfelelően kiadott, az érintett állatgyógyászati termékek piacra történő bevezetésére irányuló engedélyekben azért, hogy figyelembe vegyék e rendelet rendelkezéseit.
            
         
               (7)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK rendelet I. és II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
   Ezt a rendeletet 2006. április 8-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. február 6-án.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 224., 1990.8.18., 1. o. A legutóbb a 6/2006/EK bizottsági rendelettel (HL L 3., 2006.1.6., 3. o.) módosított rendelet.
   
      (2)  HL L 311., 2001.11.28., 1. o. A legutóbb a 2004/28/EK irányelvvel (HL L 136., 2004.4.30., 58. o.) módosított irányelv.
   
      MELLÉKLET
      A.   A 2377/90/EGK rendelet I. melléklete a következő anyaggal egészül ki:
      2.   Élősködők elleni szerek
      2.4.   Protozoonok elleni hatóanyagok
      2.4.1.   Triazinetrion-származékok
      
         
                     Farmakológiailag aktív anyag(ok)
                  
                  
                     Markermaradvány
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Toltrazuril
                     
                  
                  
                     Toltrazuril sulfone
                  
                  
                     Minden élelmiszer előállítására szolgáló emlősfaj (1)
                     
                  
                  
                     100 μg/kg
                  
                  
                     Izom
                  
               
                     150 μg/kg
                  
                  
                     Zsír (2)
                     
                  
               
                     500 μg/kg
                  
                  
                     Máj
                  
               
                     250 μg/kg
                  
                  
                     Vese
                  
               
                     Baromfi (3)
                     
                  
                  
                     100 μg/kg
                  
                  
                     Izom
                  
               
                     200 μg/kg
                  
                  
                     Bőr + zsír
                  
               
                     600 μg/kg
                  
                  
                     Máj
                  
               
                     400 μg/kg
                  
                  
                     Vese
                  
               
      B.   A 2377/90/EGK rendelet II. melléklete a következő hatóanyag(ok)kal egészül ki:
      2.   Szerves vegyületek
      
         
                     Farmakológiailag aktív anyag(ok)
                  
                  
                     Állatfajok
                  
               
                     „Dietilén-glikol-monoetil-éter
                     
                  
                  
                     Valamennyi kérődző és sertésfaj”
                  
               
      3.   Általánosan biztonságosnak elismert hatóanyagok
      
         
                     Farmakológiailag aktív anyag(ok)
                  
                  
                     Állatfajok
                  
               
                     „Polioxietén-szorbitán-monooleát
                     
                  
                  
                     Élelmiszer-előállítás céljából tartott valamennyi állatfaj”
                  
               
      
         (1)  Nem alkalmazandó azoknál az állatoknál, melyeknek tejét emberi fogyasztás céljából állítják elő.
      
         (2)  Sertésfélék esetében ez a maximális maradékanyag-határérték természetes arányban jelen levő bőrre és zsírra vonatkozik.
      
         (3)  Nem alkalmazandó azokra az állatokra, melyeknek tojását emberi fogyasztásra használják fel.”